 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዓሌታውነት ዝዓሰሎ ኩዕሶ እግሪ 6 ታሕሳስ 2017 ምንጪ ስእሊ, Daniel Asmelash መግለጺ ስእሊ, ስታዲየም ትግራይ ኣብ 2009 ዓ.ም ብፍላይ ኣብ ላዕለዋይ ፕሪሚየር ሊግ ብርክት ዝበሉ ጎንጽታት ዝተመዝገቡ እንትኾን ካብ ኩዕሶ ሓሊፉ ደፋእቲ ዝኾኑ ጎናዊ ምኽንያታት ከምዘይነበሩ ይለዓል ኣብዚ ዓመት ግና ብዝተፈላለዩ ምኽንያታት ዝለዓሉ ጎንጸዕታት ይዛይዱ አለዉ ካብ ዝጅመር ሒደት ሰሙናት ዘቑጸረ መርሃ ግብሪ ላዕለዋይ ሊግ 2010 ምስዚ ተዛሚዱ ነቲ ስፖርት ዘመሓድሮ ፌደረሽን ኩዕሶ እግሪ ኢትዮጵያ ኣብ ዝተፈላለያ ክለባት ዘንበሮ መቕጻዕቲ ፍርቂ ሚሊዮን ከምዝበጽሐ ነቲ ጉዳይ ዝከታተሉ ሰብ ሙያ ይዛረቡ ዓቐኖም ይፈላለ እምበር ኣብቶም ዝሓለፉ ክልተ ኣዋርሕ ከተማታት ሃዋሳ ድሬዳዋ ዓዲግራት ጅማን ኣብ ቀረባ ድማ ከተማ ወልዲያ ጎንጽን ረበረሻን ኣተኣናጊደንየን ኣብቲ ዝሓለፈ ሰንበት ኣብ ሞንጎ ከተማ መቐለን ወልዲያን ዝካየድ ጸወታ ኩዕሶ እግሪ ቅድሚ ምጅማሩ ኣብ ሞንጎ ደገፍቲ ክልቲኤን ጋንታታት ብምኽንያት ዝተልዓለ ጎንጺ ህይወት ሰብ ጠፊኡ ብዙሕ ንብረት ድማ ዓንዩ እቲ መጥቃዕቲ መንነት መሰረት ዝገበረ ከምዝነበረ እናተገለፀ እንትኸውን ናብ ነበርቲ እታ ከተማ ተዛሚቱ ብዙሕ ጥፍኣትን ወረራን ድማ ኣስዒቡ ኣብዚ ዕለት ጎደናታት ከተማ መቐለዉን ድምጺ ተቓዉሞ እቲ ዝተፈጠረ ጸገም ኣተኣናጊደንየን ኣብ ልዕሊ እቶም ጥቕዓት ዝፈፀሙ ሕጋዊ ስጉምቲ ንክውሰዶምን ፍትሒ ክርከብን ንምሕታት ዝተልዓለ ተቓውሞ ምስ ፖሊስውን ከምዘጓነፆም ቢቢሲ ካብቲ ከባቢ ዝረኸቦ ሓበሬታ የመላኽት ምንጪ ስእሊ, Gebremedhin መግለጺ ስእሊ, ደገፍቲ ጋንታ ከተማ መቐለ በዚ ምኽንያት ኣብ ሞንጎ ክልቲኤን ጋንታት ክካየድ መርሃ ግብሪ ወጺኡሉ ዝነበረ ጸወታ ተኣጓጒሉ ፕረዚደንት ፈደሬሽን ኩዕሶ እግሪ ኢትዮጵያ ኣይተ ጁነዲን ባሻ ኣብ ወልዲያ ዝተፈጠረ ጸገም ልዕሊ እቲ ጸወታ ኩዕሶዩ ክብሉ ይገልጹዎ እቲ ጎንጺ ካብ መጻወቲ ሜዳ ወጻኢ ከምዝተልዓለ ብምዝኽኻር ፖለቲካዉን ማሕበራዉን መልክዕዩ ዘለዎ ኣብ መጻወቲ ሜዳ እንተዝኸዉን ነይሩ ምስ ኩዕሶ ክተሓሓዝ ይኽእል ነይሩ እዚ ግና ኻልእ ጓህሪ ዘለዎ ይመስለኒ ይብሉ ኣብ ኣጀማምራን ቀንዲ መንቀሊ እቲ ጎንፅን ዝተፈላለዩ ርኢቶታት እናተውሃቡ እንተኸውን ፈዴሬሽን ኩዕሶ እግሪ ክልል ትግራይ ኣብ ቀረባ ዝረኣዩ ዘለዉ መሰል ዝንባለታት ብምኹናን ብፍላይ ኣብ ወልድያ ዘጓነፈ ግና ፈደሬሽን ኩዕሶ እግሪ ኢትዮጵያ ነዚ ምኽንያት ዝኾነ ክለብን ኣካልን ነፂሩ ስጉምቲ ንኽወስድ ብደብዳበ ሓቲቱ ናበይ የብል ዘሎ ይመስል? 